Document ID: /roh_data/filtered/fineweb-2-filterrobots_roh.jsonl.gz/62065

Maria Callas raquinta sia vita en l'emprima persuna. Questa Marella è numnadamain in diari fictiv che sa basa sin intervistas, litteratura secundara e sin quai che Maria Callas numnava «la suletta lingua ch'ella discurria propi», la musica.
«Jau hai duas persunas en mai. Jau vuless gugent esser Maria, ma jau stoss er adina satisfar La Callas.»
Maria Callas ans raquinta da si'uffanza a New York, quella giada anc sco Maria Anna Cecilia Sofia Kalogeropoulos. Lura tradescha ella detagls da si'adolescenza ad Athen durant la Segunda Guerra mundiala, dal'entschatta da sia carriera en l'Italia, da ses dubis, da sias dischillusiuns e pertge ch'ella è adina puspè vegnida malchapida da la pressa ubain da collegas musicistas e musicists.
Ma cunzunt raquinta ella daco che MARIA ha construì LA CALLAS e da la relaziun ambivalenta da quellas duas varts da sia persunalitad.